CELEX: 62014TN0720
Language: mt
Date: 2014-10-10 00:00:00
Title: Kawża T-720/14: Rikors ippreżentat fl- 10 ta’ Ottubru 2014 – Rotenberg vs Il-Kunsill

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/37
            
         Rikors ippreżentat fl-10 ta’ Ottubru 2014 – Rotenberg vs Il-Kunsill
   (Kawża T-720/14)
   (2015/C 007/42)
   Lingwa tal-kawża: l-Ingliż
   
      Partijiet
   
   
      Rikorrent: Arkady Romanovich Rotenberg (San Pietruburgu, ir-Russja) (rappreżentanti: D. Pannick, QC, M. Lester, Barrister, S. Hey and H. Brunskill, Solicitors)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kunsill 2014/508/PESK u r-Regolament ta’ Implimentazzjoni tal-Kunsill (UE) Nru 826/2014, sa fejn dawk il-miżuri japplikaw għalih;
            
         
               —
            
            
               tikkundanna lill-Kunsill għall-ispejjeż tiegħu.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               1.
            
            
               L-ewwel motiv, li jallega li l-Kunsill naqas milli jagħti raġunijiet xierqa jew suffiċjenti sabiex ir-rikorrent jiġi inkluż fil-lista ta’ persuni, entitajiet u korpi suġġetti għal miżuri restrittivi fid-dawl tas-sitwazzjoni fl-Ukraina.
            
         
               2.
            
            
               It-tieni motiv, li jallega li l-Kunsill wettaq żball manifest meta kkunsidra li kull wieħed mill-kriterji għal elenkar fil-miżuri kkontestati kien issodisfatt fil-każ tar-rikorrent.
            
         
               3.
            
            
               It-tielet motiv, li jallega li l-Kunsill kiser il-prinċipji ta’ protezzjoni tad-data.
            
         
               4.
            
            
               Ir-raba’ motiv, li jallega li l-Kunsill naqas milli jħares id-drittijiet tad-difiża u d-dritt għal stħarriġ ġudizzjarju effettiv tar-rikorrent.
            
         
               5.
            
            
               Il-ħames motiv, li jallega li l-Kunsill kiser, mingħajr ġustifikazzjoni jew proporzjonalità, id-drittijiet fundamentali tar-rikorrent, inkluż id-dritt għall-proprjetà, negozju u reputazzjoni.